作者:洪諮夔
標題:賀新郎
內容:風軟簾花約。玉壺天、芙蕖欲蓋，篔簹初槊。宿靄收陰晴色定，一點星明碧落。光拍滿、浮溪岝□。銀櫛鐵冠風物古，更秧青、麥熟蠶登箔。歡取酒，為君酌。華堂袞繡今如昨。長官清、水晶燈照，珊瑚鉤琢。富貴功名知有樣，晨起一聲簷鵲。便好趁、六更宮鑰。龍尾朝回長燕喜，寶香深、醉引萊衣著。吹紫鳳，舞黃鶴。